71. Անհատ ձեռնարկատերերի և նոտարների ժամանակավոր անաշխատունակության նպաստները օրենքով սահմանված կարգով հաշվարկում, նշանակում և վճարում է լիազոր մարմինը` հարկային մարմնի կողմից տրամադրված նախորդ տարվա եկամուտների վերաբերյալ տեղեկանքի հիման վրա, որը տրամադրում է անձի` տեղեկանքի համար դիմելու օրվա դրությամբ հարկային պարտավորությունները կատարելուց հետո: Տեղեկանքով ներկայացված եկամուտը ստուգման արդյունքում կամ տարեկան եկամուտների մասին ճշտված հաշվարկի (կամ պարզեցված հաշվարկի) հիման վրա փոփոխվելու դեպքում ավելի վճարված նպաստի գումարի հետպահումը կատարում է հարկային մարմինը, իսկ պակաս վճարած նպաստի գումարը վճարում է լիազոր մարմինը: Ավելի վճարված նպաստի գումարի հետպահումը կատարվում է և պակաս վճարած նպաստի գումարը վճարվում է Հայաստանի Հանրապետության կառավարության 2011 թվականի հուլիսի 14-ի «Ժամանակավոր անաշխատունակության նպաստների մասին» Հայաստանի Հանրապետության օրենքի կիրարկումն ապահովելու մասին» N 1024-Ն որոշմամբ սահմանած կարգով: